Blymandag i 2016 
Foto:
Tore Sætre
 

**Sigrid Bonde Tusvik** (fødd 2. februar 1980) er ein norsk komikar og forfattar.

Familie
-------

Ho er oppvaksen på Nordstrand som dotter av lærebokforfattaren Elin Bonde og Sverre Tusvik, som var redaktør i Samlaget. Tusvik er gift med Martin Jøndahl.

Jobb
----

Etter å ha studert til tekstforfattar ved Westerdals School of Communication har ho vore skribent for både *Stella* og *Dagsavisen*.

Tusvik har sidan 2003 jobba med stand up-komikk. Ho var med i undergrunnshowet *Blymandag* der òg Else Kåss Furuseth, Henrik Thodesen, Odd-Magnus Williamson, Martin Beyer-Olsen og Morten Ramm var med. Dette har vore sett på som forløparen til TV-programmet *Torsdag kveld fra Nydalen*.

Ho har vore reporter for *Rikets Røst* og var i 2010 programleiar i *SMS-rulett*, ein konkurranse mellom kjendisar på VGTV. Same år sende NRK serien *Sigrid søker kjæreste* der ho traff den komande ektemannen sin Martin Jøndahl. I 2011 var ho vikar for Henriette Steenstrup i *Torsdag kveld fra Nydalen* før ho i 2012 vart fast i programmet etter at Morten Ramm slutta.

Podcast
-------

11. oktober 2012 starta ho saman med komikarvenninna Lisa Tønne podcastprogrammet Tusvik & Tønne som dei skildrar slik: «Sigrid og Lisa er to altfor frittalende komikere. Ett sted må de få lov til å tømme seg, det er blitt til Tusvik & Tønnes podcast»

Podcasten har fått kritikk for å hengja ut einskildmenneske, utan å måtta forhalda seg til Vær Varsom-plakaten, som redaktørstyrte medium følgjer.

Mamma
-----

Hausten 2013 viste TV 2 *Sigrid blir mamma*, ein dokumentar i fire delar om Tusviks tid som gravid og spebarnsmor.

Ho fekk to prisar under Komiprisen 2015: prisen for årets kvinnelege scenekomiker for *Mot i brøsta* og publikumsprisen for årets morosamaste saman med Lisa Tønne. Ho var òg nominert i klassene årets kvinnelege TV-komiker og årets stand-up komiker.

I 2015 hadde Tusvik og Tønne både eit eige talkshow på TV 2 og show på Latter i Oslo kalla *Tusvik og Tønne skammer seg*. 2017 og 2018 opptredde ho med *Tusvik & Tønne - På oppdragelsesreise*.

Bibliografi
-----------

* 2008: *Noe med media: en bok om hva du kan bli* ISBN 9788248908340
* 2009: *Glitterfitter: helt sanne historier om å være ung kvinne* ISBN 9788248908944
* 2020: *Kan alle sjekka kalenderen?* (med Else Kåss Furuseth, Siri Kristiansen og Benedicte Wessel-Holst). ISBN 9788248926078

TV-opptredenar
--------------

* 2015: Tusvik & Tønne talkshow (TV 2)
* 2015: Tørnquistklubben (TV 2)
* 2014: Klippkompaniet (TV 2)
* 2013: Sigrid blir mamma (TV 2)
* 2011-2014: Torsdag kveld fra Nydalen (TV 2)
* 2010: Sigrid søker kjæreste (NRK)
* 2006: Rikets Røst (TV 2)

Kjelder
-------

1. ↑  «Sigrid Bonde Tusvik ble mamma igjen». Henta 24. juli 2016.
2. ↑  «Sigrid Bonde Tusvik avslører bråk i «Torsdag kveld fra Nydalen»-kulissene». Arkivert frå originalen 4. mars 2016. Henta 8. november 2015.
3. ↑  «Tusvik & Tønne». Arkivert frå originalen 11. oktober 2015. Henta 8. november 2015.
4. ↑  Erle Marie Sørheim (30. januar 2019). «Ut mot podkast-stjerner: − I Tusvik og Tønnes verbale gapestokk». Henta 12. februar 2021.
5. ↑  Mads Fremstad (29. januar 2019). «Listhaug: – Mulig det gjelder andre regler for dem». TV 2. Arkivert frå originalen 17. juni 2021. Henta 13. september 2021.
6. ↑  «– Trodde ikke vi skulle vinne». Henta 8. november 2015.

* *Denne artikkelen bygger på «Sigrid Bonde Tusvik» frå Wikipedia på bokmål, den 9. november 2021.*

Bakgrunnsstoff
--------------

 Commons har multimedium som gjeld: **Sigrid Bonde Tusvik**

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* LCCN
* ISNI

 |